Amfiktyon

**Amfiktyon** (gresk: Ἀμφικτύων) var i gresk mytologi konge av Thermopylene og senere Athen. I en kilde var han også hersker i Lokris. Nedtegnelser i Paroskrøniken nevner Amfiktyon som konge av Athen to ganger, i 1521 f.Kr. og 1516 f.Kr.

## Etymologi
Navnet Amfiktyon stammer fra latin *Amphictyones*,  from Greek *Amphiktyones, Amphiktiones* som kan bety «naboer» eller «de som er i nærheten».

## Familie
Amfiktyon var andre sønn av Deukalion og Pyrrha selv om det også i enkelte tradisjoner er sagt at han var *autokton* («født av jorden»), det vil si tilhørte urbefolkningen eller også sønn av Hellen - i så fall var Amfiktyon sønnesønn av Deukalion. I tillegg til Hellen kan Amfiktyon ha hatt disse søsknene: Protogeneia, Thyia, Pandora og Melantho. (eller Melanthea) og Candybus.

Amfiktyon giftet seg med en datter av kong Kranaus av Athen, i noen kilder navngitt som *Kranae*.

Amphiktyon hadde sønnen Itonus, som med sin kone Melanippe i sin tur ble far til Boeotus, Iodame og Chromia. Han hadde også en datter som ikke nevnes med navn, men som ble mor til Kerkyon med guden Poseidon, og til Triptolemus med Rarus (som i noen kilder oppgis å være sønn av Kranaus og dermed hennes egen onkel). En kilde oppgir også at Amfiktyon hadde en annen sønn, Fyskus, med Xenopatra som var datter til hans egen bror Hellen. Andre igjen har hevdet at Fyskus var Amfiktyons sønnesønn via Aitolus. I denne senere versjonen er det sagt at Lokris ble styrt av Amfiktyon, deretter Aitolus, så Fyskus, og til slutt Lokrus som ga landet sitt navn.

## Mytologien
En kilde har oppgitt at under kong Kranaus' styre flyktet Deukalion, som hersket over Lykoreia i Parnassos, fra en ødeleggende oversvømmelse til Athen med sine sønner Hellen og Amfiktyon. Senere ble Amfiktyon konge over Thermopylene. Han samlet folket der og kalte dem amfiktyoner og ofret til gudene for dem. Hans bror Hellen emigrerte til Akaia Fthiotis i Thessalia hvor han ble konge.

Amfiktyon avsatte senere Kranaus og utropte seg selv til konge av Athen. Han styrte i 10 år, eller i noen kilder 12 år og skal ha grunnlagt stammeforbundet Amfiktyoni som ifølge tradisjonen skal ha møttes i Thermopylene i historisk tid. Det er fortalt at i hans regjeringstid besøkte guden Dionysos ham i Athen og lærte ham hvordan man skulle blande vin og vann i riktig forhold.

Amfiktyon ble senere avsatt av Erikhthonius som da ble konge i Athen.

## Referanser


## Eksterne kilder
* Dionysius of Halicarnassus, *Roman Antiquities.* Til engelsk ved Earnest Cary i Loeb Classical Library, 7 bind. Harvard University Press, 1937–1950. Bill Thayer's Web Site
* Dionysius of Halicarnassus, *Antiquitatum Romanarum quae supersunt*, *Vol I-IV*. . Karl Jacoby. I Aedibus B.G. Teubneri. Leipzig. 1885. Gresk tekst på Perseus Digital Library.
*Pausanias, *Description of Greece* Til engelsk ved by W.H.S. Jones, Litt.D., and H.A. Ormerod, M.A., i 4 bind. Cambridge, MA, Harvard University Press; London, William Heinemann Ltd. 1918. . Perseus Digital Library
*Pausanias, *Graeciae Descriptio.* *3 bind*. Leipzig, Teubner. 1903.  Gresk tekst på Perseus Digital Library.
*Pseudo-Apollodorus, *The Library* Med engelsk oversettelse av Sir James George Frazer, F.B.A., F.R.S. i 2 bind, Cambridge, MA, Harvard University Press; London, William Heinemann Ltd. 1921. . Perseus Digital Library. Gresk tekst på samme nettsted.
*Stefan fra Bysants, *Stephani Byzantii Ethnicorum quae supersunt,* red. av August Meineike (1790-1870), utgitt 1849. Noen avsnitt er oversatt til engelsk av Brady Kiesling. Topos Text Project.

### Sekundærkilder
* Robert Fowler (2013), *Early Greek Mythography: Volume 2: Commentary*, Oxford University Press, 2013. . Google Books.
* Timothy Gantz, *Early Greek Myth: A Guide to Literary and Artistic Sources*, Johns Hopkins University Press, 1996, Two volumes:  (Vol. 1),  (Vol. 2).
* William Smith; *[[Dictionary of Greek and Roman Biography and Mythology]]*, London (1873). "Amphictyon"